**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**από 14/10/2025 έως 19/10/2025**

**ΠΡΟΓΡΑΜΜΑ  ΤΡΙΤΗΣ  14/10/2025**

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**05:00**  |   **Φάσμα  (E)**   **(Τροποποίηση προγράμματος)**  
  
Γ' ΚΥΚΛΟΣ

Το «Φάσμα» επιστρέφει στην ERTWorld, παρουσιάζοντας όλο το φάσμα της ειδησεογραφίας σε βάθος.   
Η ενημερωτική εκπομπή με παρουσιαστές τους Γιάννη Παπαδόπουλο, Αλεξία Καλαϊτζή, Έλενα Καρανάτση, Ελβίρα Κρίθαρη και Νιόβη Αναζίκου εξετάζει θέματα που απασχολούν την κοινωνία, ρίχνει φως σε αθέατες πτυχές των γεγονότων, αναδεικνύοντας άγνωστες ιστορίες και κρίσιμα ζητήματα που χάνονται μέσα στον καταιγισμό της πληροφόρησης.  
Η δημοσιογραφική ομάδα της εκπομπής δίνει χώρο και χρόνο στην έρευνα, με στόχο την τεκμηριωμένη και πολύπλευρη ενημέρωση.

**«Το κρυμμένο ποτάμι» & «Το όνομα των νεκρών»**   
**Eπεισόδιο**: 1

«Το κρυμμένο ποτάμι»  
Ένα τμήμα του Κηφισού δεν το έχει δει ανθρώπινο μάτι σχεδόν επί δύο δεκαετίες. Το «Φάσμα» μπαίνει με σπηλαιολόγους στο εγκιβωτισμένο κομμάτι του ποταμού κάτω από την εθνική οδό στο οποίο πλέον γίνονται εργασίες καθαρισμού και τα ευρήματα είναι δυσάρεστα. Επισκεπτόμαστε το Εθνικό Αστεροσκοπείο που έχει όλα τα δεδομένα που συνθέτουν τα σενάρια επικινδυνότητας πλημμυρικών φαινομένων, αλλά και ειδικούς για την επόμενη μέρα του μεγαλύτερου ποταμού της Αττικής.  
  
«Το όνομα των νεκρών»  
Η εκπομπή ταξιδεύει στο χωριό Άδελε της Κρήτης. Εκεί, το 1941, οι κατοχικές δυνάμεις των Ναζί διέταξαν την ομαδική εκτέλεση του ανδρικού πληθυσμού του χωριού. Πάνω από 80 χρόνια αργότερα οι απόγονοί τους με τη βοήθεια πλέον της σύγχρονης τεχνολογίας και ενός εξειδικευμένου εργαστηρίου DNA προσπαθούν να δώσουν όνομα στους νεκρούς τους.

Παρουσίαση: Γιάννης Παπαδόπουλος, Αλεξία Καλαϊτζή, Έλενα Καρανάτση, Ελβίρα Κρίθαρη, Νιόβη Αναζίκου  
Αρχισυνταξία: Λάζαρος Μπέλτσιος   
Σκηνοθεσία: Γιάννης Ρεμούνδος   
Διεύθυνση παραγωγής: Ηλίας Φλωριώτης

[Η ενημερωτική εκπομπή **Συνδέσεις**, τα **Δελτία Ειδήσεων** και η εκπομπή **Πρωίαν Σε Είδον** δεν θα μεταδοθούν την Τρίτη 14 Οκτωβρίου από τις 05:00 ώρα Ελλάδας έως την Τετάρτη 16 Οκτωβρίου στις 05:00 ώρα Ελλάδας, λόγω της 24ωρης απεργίας που εξήγγειλε η ΠΟΣΠΕΡΤ (Πανελλήνια Ομοσπονδία Συλλόγων Προσωπικού Επιχειρήσεων Ραδιοφωνίας Τηλεόρασης)].

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**06:00**  |   **Ελλήνων Δρώμενα  (E)**   **(Τροποποίηση προγράμματος)**  
  
Ζ' ΚΥΚΛΟΣ   
  
**Έτος παραγωγής:** 2020

Ωριαία εβδομαδιαία εκπομπή παραγωγής ΕΡΤ3 2020.  
Τα ΕΛΛΗΝΩΝ ΔΡΩΜΕΝΑ ταξιδεύουν, καταγράφουν και παρουσιάζουν τις διαχρονικές πολιτισμικές εκφράσεις ανθρώπων και τόπων.   
Το ταξίδι, η μουσική, ο μύθος, ο χορός, ο κόσμος. Αυτός είναι ο προορισμός της εκπομπής.   
Στο φετινό της ταξίδι από την Κρήτη έως τον Έβρο και από το Ιόνιο έως το Αιγαίο, παρουσιάζει μία πανδαισία εθνογραφικής, ανθρωπολογικής και μουσικής έκφρασης. Αυθεντικές δημιουργίες ανθρώπων και τόπων.  
Ο φακός της εκπομπής ερευνά και αποκαλύπτει το μωσαϊκό του δημιουργικού παρόντος και του διαχρονικού πολιτισμικού γίγνεσθαι της χώρας μας, με μία επιλογή προσώπων-πρωταγωνιστών, γεγονότων και τόπων, έτσι ώστε να αναδεικνύεται και να συμπληρώνεται μία ζωντανή ανθολογία. Με μουσική, με ιστορίες και με εικόνες…   
Ο άνθρωπος, η ζωή και η φωνή του σε πρώτο πρόσωπο, οι ήχοι, οι εικόνες, τα ήθη και οι συμπεριφορές, το ταξίδι των ρυθμών, η ιστορία του χορού «γραμμένη βήμα-βήμα», τα πανηγυρικά δρώμενα και κάθε ανθρώπου έργο, φιλμαρισμένα στον φυσικό και κοινωνικό χώρο δράσης τους, την ώρα της αυθεντικής εκτέλεσής τους -και όχι με μία ψεύτικη αναπαράσταση-, καθορίζουν, δημιουργούν τη μορφή, το ύφος και χαρακτηρίζουν την εκπομπή που παρουσιάζει ανόθευτα την σύνδεση μουσικής, ανθρώπων και τόπων.

**«Το μπουζούκι - Μάγκες Μεσσίας πρόβαλε!»**   
**Eπεισόδιο**: 19

Το συναρπαστικό ταξίδι στην περιπέτεια του μουσικού οργάνου, που άλλαξε τη σύγχρονη μουσική ιστορία της χώρας μας, συνεχίζεται με το δεύτερο μέρος του αφιερώματος στο μπουζούκι και στην ιστορία του.  
Οδηγούμαστε στη λαμπρή εποχή της ακμής και της «αναγέννησης» του μουσικού αυτού οργάνου. Την εποχή που επέβαλε οριστικά την παρουσία του στο σύγχρονο μουσικό γίγνεσθαι της χώρας μας και καθόρισε πλέον τη μουσική μας παράδοση.  
Ταξιδεύουμε στη μεγάλη αυτή στιγμή για την ανανέωση και την αναγέννηση του οργάνου, (μετά την ένδοξη εποχή που εκπροσώπησε ο Μάρκος Βαμβακάρης), που σημαδεύεται και οροθετείται από τα «χρυσά δάχτυλα» του Μανώλη Χιώτη, όπου με το δημιουργικό του μεγαλείο, «τάραξε» τα νερά της ιστορικής συνέχειας της λαϊκής μουσικής σε βαθμό τέτοιο, όπου αναγνωρίστηκε το μοναδικό του ταλέντο από τους ίδιους τους συναδέλφους του με την χαρακτηριστική φράση: «…μάγκες Μεσσίας πρόβαλε!».  
Η «επαναστατική» πράξη του Μανώλη Χιώτη να μετατρέψει με θεαματικά δημιουργικά αποτελέσματα το τρίχορδο μπουζούκι σε τετράχορδο, συνδυασμένη με το απίθανο και πρωτόγνωρο δεξιοτεχνικό του ταλέντο και προσθετικά τον ηλεκτρικό πλέον ήχο, θα τον απαθανατίσει ως άνθρωπο «σταθμό» στην ιστορία της νεότερης λαϊκής μουσικής.  
Η έρευνα της εκπομπής εστιάζει ακριβώς σε αυτή τη μεγάλη εποχή, όπου οι προϋποθέσεις της συνεισέφεραν, ώστε να γεννηθεί μια νέα πορεία στην λαϊκή μουσική, με κύριο χαρακτηριστικό τη διαδρομή του μουσικού αυτού οργάνου από την τρίχορδη εποχή του, στην άκρη της κοινωνίας εκπροσωπώντας τη φτώχεια, στο κέντρο της και σε ένα νέο επίπεδο σεβασμού. «Από τα αλώνια στα σαλόνια» όπως χαρακτηριστικά αναφέρονταν την εποχή εκείνη…  
  
Στο φακό της εκπομπής ερμηνεύουν την πολυδιάστατη εξέλιξη της πορείας του ο μουσικολόγος και διευθυντής του «Μουσικού Αρχείου Μέλπως Μερλιέ» Μάρκος Δραγούμης, οι δεξιοτέχνες του μπουζουκιού: Mανώλης Καραντίνης, Παναγιώτης Στεργίου, Γιώργος Κουτουλάκης, Γιώργος Παπαβασιλείου (Βλάχος), Γιώργος Αλτής, Σταύρος Κουρούσης και οι οργανοποιοί: Γιώργος Καλκέψος, Κάρολος Τσακιριάν, Παναγιώτης Βαρλάς και Γιάννης Καλκέψος.

ΑΝΤΩΝΗΣ ΤΣΑΒΑΛΟΣ – σκηνοθεσία, έρευνα, σενάριο  
ΓΙΩΡΓΟΣ ΧΡΥΣΑΦΑΚΗΣ, ΓΙΑΝΝΗΣ ΦΩΤΟΥ - φωτογραφία   
ΑΛΚΗΣ ΑΝΤΩΝΙΟΥ, ΓΙΩΡΓΟΣ ΠΑΤΕΡΑΚΗΣ, ΜΙΧΑΛΗΣ ΠΑΠΑΔΑΚΗΣ - μοντάζ  
ΓΙΑΝΝΗΣ ΚΑΡΑΜΗΤΡΟΣ, ΘΑΝΟΣ ΠΕΤΡΟΥ - ηχοληψία   
ΜΑΡΙΑ ΤΣΑΝΤΕ - οργάνωση παραγωγής

|  |  |
| --- | --- |
| Ντοκιμαντέρ / Τρόπος ζωής | **WEBTV** **ERTflix** |

**07:00**  |   **Κλεινόν Άστυ - Ιστορίες της Πόλης  (E)**   **(Τροποποίηση προγράμματος)**  
  
Γ' ΚΥΚΛΟΣ   
  
**Έτος παραγωγής:** 2022

Το «ΚΛΕΙΝΟΝ ΑΣΤΥ – Ιστορίες της πόλης» συνεχίζει και στον 3ο κύκλο του το μαγικό ταξίδι του στον αθηναϊκό χώρο και χρόνο, κρατώντας ουσιαστική, ψυχαγωγική συντροφιά στους τηλεοπτικούς φίλους και τις φίλες του.  
  
Στα δέκα επεισόδια το κοινό έχει την ευκαιρία να γνωρίσει τη σκοτεινή Μεσαιωνική Αθήνα (πόλη των Σαρακηνών πειρατών, των Ενετών και των Φράγκων), να θυμηθεί τη γέννηση της εμπορικής Αθήνας μέσα από τη διαφήμιση σε μια ιστορική διαδρομή γεμάτη μνήμες, να συνειδητοποιήσει τη βαθιά και ιδιαίτερη σχέση της πρωτεύουσας με το κρασί και τον αττικό αμπελώνα από την εποχή των κρασοπουλειών της ως τα wine bars του σήμερα, να μάθει για την υδάτινη πλευρά της πόλης, για τα νερά και τα ποτάμια της, να βιώσει το κλεινόν μας άστυ μέσα από τους αγώνες και τις εμπειρίες των γυναικών, να περιπλανηθεί σε αθηναϊκούς δρόμους και δρομάκια ανακαλύπτοντας πού οφείλουν το όνομά τους, να βολτάρει με τα ιππήλατα τραμ της δεκαετίας του 1890, αλλά και τα σύγχρονα υπόγεια βαγόνια του μετρό, να δει την Αθήνα με τα μάτια του τουρίστα και να ξεφαντώσει μέσα στις μαγικές της νύχτες.   
  
Κατά τον τρόπο που ήδη ξέρουν και αγαπούν οι φίλοι και φίλες της σειράς, ιστορικοί, κριτικοί, κοινωνιολόγοι, καλλιτέχνες, αρχιτέκτονες, δημοσιογράφοι, αναλυτές σχολιάζουν, ερμηνεύουν ή προσεγγίζουν υπό το πρίσμα των ειδικών τους γνώσεων τα θέματα που αναδεικνύει ο 3ος κύκλος, συμβάλλοντας με τον τρόπο τους στην κατανόηση, τη διατήρηση της μνήμης και το στοχασμό πάνω στο πολυδιάστατο φαινόμενο που λέγεται «Αθήνα».

**«Γυναίκες και πόλη» [Με αγγλικούς υπότιτλους]**   
**Eπεισόδιο**: 8

Σε τι κατάσταση βρίσκει ο 19ος αιώνας τις γυναίκες, όταν το κυρίαρχο πρότυπο της αστικής οικογένειας τις θέλει συζύγους-μητέρες-οικοδέσποινες και αντιμετωπίζονται από νόμους και θεσμούς ως «κατώτερο είδος»;  
  
Τι διεκδικεί το πρώτο από τα φεμινιστικά κύματα, που θα γνωρίσει η Αθήνα στις τελευταίες δεκαετίες του 1800 και ποια είναι η εκδότρια της «Εφημερίδας των κυριών», Καλιρρόη Παρρέν, που θεωρείται η «πρώτη φεμινίστρια»; Πότε ανοίγουν για πρώτη φορά ζητήματα περί γυναικείου κινήματος και χειραφέτησης στην πόλη και τη χώρα;  
  
Το επεισόδιο «Γυναίκα και πόλη» της σειράς Κλεινόν Άστυ – Ιστορίες της πόλης παρακολουθεί τη μάχη της γυναίκας μέσα στο χρόνο για εδραίωση μιας ισότιμης θέσης της στο δημόσιο και ιδιωτικό χώρο. Έναν αγώνα που έπρεπε να κατανικήσει την αδυσώπητη «αρχή του πατρός», το εκφρασμένο μίσος και τον αντρικό φόβο για την ανατροπή της έμφυλης τάξης πραγμάτων.  
  
Από τα αιτήματα για ισότιμη εκπαίδευση, εργασιακά δικαιώματα, κοινούς μισθούς, ίση νομική μεταχείριση, στο αίτημα της ψήφου, και από την πάλη για τον έλεγχο του σώματός τους, το δικαίωμα στην άμβλωση, την καταγγελία της έμφυλης βίας ως το κίνημα του #metoo, τόσο η προπολεμική όσο και η μεταπολεμική και μεταπολιτευτική πορεία της γυναικείας υπόθεσης είναι μια ιστορία γεμάτη διεκδικήσεις, όπου τίποτα δεν χαρίστηκε και όλα κερδήθηκαν.  
  
Μικρασιατική Καταστροφή, Κατοχή, Χούντα, Μεταπολίτευση σηματοδοτούν διαφορετικές φάσεις αυτών των γυναικείων διεκδικήσεων, τους μεγάλους σταθμούς, τομές και νίκες των οποίων γνωρίζουν ή θυμούνται οι φίλες και φίλοι της σειράς με τη συμβολή του αρχειακού υλικού και των αφηγήσεων εκλεκτών ομιλητριών. Συμμετέχουν με αλφαβητική σειρά οι:  
  
Αβδελά Έφη (Ιστορικός - Ομότιμη Καθηγήτρια Πανεπιστημίου Κρήτης),Βαΐου Ντίνα (Ομότιμη Καθηγήτρια ΕΜΠ), Βασιλειάδου Δήμητρα (Ιστορικός), Γούλα Καλυψώ (Γενική Γραμματέας Δημογραφικής και Οικογενειακής Πολιτικής και Ισότητας των Φύλων), Γρηγοριάδου Εύα (Συνιδρύτρια URBANA), Δαλακούρα Κατερίνα (Αναπληρώτρια Καθηγήτρια Πανεπιστημίου Κρήτης), Λάζου Βασιλική (Δρ. Ιστορίας - Διδάσκουσα Τμήματος Πολιτικών Επιστημών ΑΠΘ), Λιάπη Μαρία (Κοινωνιολόγος - Ερευνήτρια - Κέντρο Διοτίμα), Σκυλακάκη Μαριάννα (CEO της ΑθηΝΕΑς - Παρουσιάστρια της Εκπομπής «Επικίνδυνες»), Τσαλδάρη Ελένη (Πρόεδρος Λυκείου Ελληνίδων), Χαντζαρούλα Ποθητή (Ιστορικός - Πανεπιστήμιου Αιγαίου), Χριστοπούλου Ελένη (Οδοκαθαρίστρια Δήμου Καλλιθέας – Ποιήτρια)

Σενάριο – Σκηνοθεσία: Μαρίνα Δανέζη  
Διεύθυνση φωτογραφίας: Δημήτρης Κασιμάτης – GSC  
Β’ Κάμερα: Θάνος Τσάντας  
Μοντάζ: Γιώργος Ζαφείρης  
Ηχοληψία: Βασίλης Ζαμπίκος  
Μίξη Ήχου: Δημήτρης Μυγιάκης  
Διεύθυνση Παραγωγής: Τάσος Κορωνάκης  
Δημοσιογραφική Έρευνα: Χριστίνα Τσαμουρά  
Σύνταξη - Έρευνα Αρχειακού Υλικού: Μαρία Κοντοπίδη - Νίνα Ευσταθιάδου  
Οργάνωση Παραγωγής: Νάσα Χατζή - Στέφανος Ελπιζιώτης  
Μουσική Τίτλων: Φοίβος Δεληβοριάς  
Τίτλοι αρχής και γραφικά: Αφροδίτη Μπιτζούνη  
Εκτέλεση Παραγωγής: Μαρίνα Ευαγγέλου Δανέζη για τη Laika Productions  
Μια παραγωγή της ΕΡΤ ΑΕ - 2022

|  |  |
| --- | --- |
| Ενημέρωση / Έρευνα | **WEBTV** |

**08:00**  |   **Η Μηχανή του Χρόνου  (E)**   **(Τροποποίηση προγράμματος)**

«Η «Μηχανή του Χρόνου» είναι μια εκπομπή που δημιουργεί ντοκιμαντέρ για ιστορικά γεγονότα και πρόσωπα. Επίσης παρουσιάζει αφιερώματα σε καλλιτέχνες και δημοσιογραφικές έρευνες για κοινωνικά ζητήματα που στο παρελθόν απασχόλησαν έντονα την ελληνική κοινωνία.   
  
Η εκπομπή είναι ένα όχημα για συναρπαστικά ταξίδια στο παρελθόν που διαμόρφωσε την ιστορία και τον πολιτισμό του τόπου. Οι συντελεστές συγκεντρώνουν στοιχεία, προσωπικές μαρτυρίες και ξεχασμένα ντοκουμέντα για τους πρωταγωνιστές και τους κομπάρσους των θεμάτων.

**«Σαπφώ Νοταρά»**

Η Μηχανή του Χρόνου παρακολουθεί την πορεία της Σαπφούς Νοταρά τόσο στο θέατρο όσο και στον κινηματογράφο, αλλά και τις καθημερινές της συνήθειες, καθώς υπήρξε ένας πολύ αντισυμβατικός και ιδιόρρυθμος άνθρωπος που έκανε παρέα με ελάχιστους ανθρώπους, ενώ τον περισσότερο καιρό τής άρεσε να μένει μόνη στο σπίτι της, στο οποίο δεν επέτρεπε να μπει σχεδόν κανείς.   
Η έρευνα φωτίζει την πρώτη περίοδο της ζωής της στην Κρήτη, όπου βρέθηκε εκεί μετά το θάνατο του έμπορου πατέρα της αλλά και μετέπειτα στην Αθήνα, όπου ήρθε για να σπουδάσει στην Εμπορική Σχολή. Τελικά όμως την κέρδισε το θέατρο, που για χάρη του δεν δίστασε να εγκαταλείψει τη σίγουρη δουλειά της στην τράπεζα.   
Η Σαπφώ, αν και δεν παντρεύτηκε ποτέ και δεν απέκτησε παιδιά, είχε δεχτεί δύο προτάσεις γάμου. Η μία ήταν από έναν εργοστασιάρχη στην Αλεξάνδρεια της Αιγύπτου και η άλλη από τον γνωστό εικαστικό Γιάννη Τσαρούχη, που παρέμεινε πιστός της φίλος μέχρι το τέλος.   
Ο Τσαρούχης υπήρξε ο μόνος άνθρωπος που πίστεψε και στο δραματικό της ταλέντο, δίνοντάς της την ευκαιρία να παίξει πρωταγωνιστικό ρόλο σε τραγωδία, ενώ η Λαμπέτη στην τελευταία της συνέντευξη δικαιολογεί το θυμό και την οργή που αισθανόταν η Νοταρά για τους ανθρώπους του καλλιτεχνικού χώρου που δεν αναγνώρισαν ποτέ το ταλέντο της. Έφυγε από τη ζωή με παράπονο, καθώς πίστευε ότι της έδωσαν ελάχιστους πρωταγωνιστικούς ρόλους και οι περισσότεροι ήταν κωμικοί.   
Για πρώτη φορά παρουσιάζονται στην εκπομπή, άγνωστα ντοκουμέντα από το αρχείο της οικογένειας Νοταρά, όπως φωτογραφίες και σημειώματα.  
Στην εκπομπή μιλούν συνάδελφοί της, όπως ο Γιάννης Βογιατζής, ο Γιώργος Πάντζας, η Μαρία Κωνσταντάρου, η Άννα Φόνσου, ο Σπύρος Μπιμπίλας, αλλά και στενοί της φίλοι, όπως ο ποιητής Γιώργος Χρονάς, ο συγγραφέας Κώστας Παναγιωτόπουλος, ο συγγραφέας Γιώργος Μανιώτης, ο ποιητής Γιάννης Κοντός και ο δημοσιογράφος Αντώνης Πρέκας.

Παρουσίαση: Χρίστος Βασιλόπουλος

|  |  |
| --- | --- |
| Ψυχαγωγία / Εκπομπή | **WEBTV** |

**09:00**  |   **Sing the Spot - Τραγούδια με Θέα  (E)**   **(Τροποποίηση προγράμματος)**  
  
**Έτος παραγωγής:** 2021

Το Sing The Spot, η μουσική εκπομπή της ΕΡΤ, είναι εδώ για να αναζωπυρώσει την αγάπη, αλλά και ανάγκη μας για τις συναυλίες.   
  
Σε τοποθεσίες άκρως εναλλακτικές και με επίκεντρο τη φύση γύρω από το αστικό τοπίο, γνωστοί αλλά και ανερχόμενοι καλλιτέχνες, συγκροτήματα και DJ θα σας κρατήσουν παρέα μέσα από ένα οπτικοακουστικό «Sing The Spot».

**«Blend Mishkin, Roots Evolution ft. BnC, Sugahspank, Σχοινιάς»**   
**Eπεισόδιο**: 11

Σε ρυθμούς reggae «χόρευαν» τα κύματα στην παραλία του Σχοινιά, όταν στο “Sing The Spot” κλήθηκαν ο Blend Mishkin με τους Roots Evolution, με τη συμμετοχή των BnC και Sugahspank.   
  
Ήταν το 2015, όταν ο Blend Mishkin δημιούργησε τους Roots Evolution απογειώνοντας τη μουσική του καριέρα.   
  
Θεωρείται ένας από τους σημαντικότερους εκπροσώπους της Ελλάδας, στην παγκόσμια reggae σκηνή.

Διεύθυνση Φωτογραφίας - Νίκος Βούλγαρης  
Διεύθυνση Παραγωγής - Γιώργος Αδάμος  
Videographer - Αντώνης Συμεωνίδης  
Στάθης Βασιλειάδης  
Δημήτρης Δαλακλής  
FPV Drone - Σίμος Κόκκινος  
Μοντάζ - Δημήτρης Βαβάτσης  
Color Correction - Νίκος Μαυροκεφαλίδης  
Σήμα Αρχής - Πάρης Γρηγοράκης  
Ηχοληψία - Μάνος Γιακουμάκης  
Βοηθός Ηχολήπτη - Χρήστος Μπρίτο  
Βοoking Manager - Νίκολας Χαρίτος  
Παραγωγός - Ιάκωβος Πανουργιάς  
Τεχνική Υποστήριξη - HAST PRODUCTIONS  
Οργάνωση Παραγωγής - HAST PRODUCTIONS

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:30**  |   **Φτάσαμε  (E)**   **(Τροποποίηση προγράμματος)**  
  
Γ' ΚΥΚΛΟΣ

Ένας ακόμα κύκλος περιπέτειας, εξερεύνησης και γνωριμίας με πανέμορφους τόπους και ακόμα πιο υπέροχους ανθρώπους ξεκίνησε για την εκπομπή “Φτάσαμε” με τον Ζερόμ Καλούτα.  
  
Στον τρίτο κύκλο αυτού του διαφορετικού ταξιδιωτικού ντοκιμαντέρ, ο Ζερόμ ανακαλύπτει νέους μακρινούς ή κοντινότερους προορισμούς και μυείται στα μυστικά, στις παραδόσεις και στον τρόπο ζωής των κατοίκων τους.  
  
Γίνεται θαλασσόλυκος σε ελληνικά νησιά και σε παραθαλάσσιες πόλεις, ανεβαίνει σε βουνά, διασχίζει φαράγγια, δοκιμάζει σκληρές δουλειές ή ντελικάτες τέχνες, μαγειρεύει με κορυφαία προϊόντα της ελληνικής γης, εξερευνά τοπικούς θρύλους, γίνεται αγρότης, κτηνοτρόφος, μούτσος ή καπετάνιος! Πάντα με οδηγό την διάθεση να γίνει ένα με τον τόπο και να κάνει νέους φίλους, πάντα με το γιουκαλίλι στο χέρι και μια αυτοσχέδια μελωδία κι ένα στίχο, εξαιρετικά αφιερωμένο στους ανθρώπους που δίνουν ζωή και ταυτότητα σε κάθε περιοχή.

**«Έβρος» - Μέρος 1ο και 2ο [Με αγγλικούς υπότιτλους]**

1ο Μέρος  
Εκεί όπου η Δύση συναντά την Ανατολή, σε έναν τόπο ξεχωριστό κι απομακρυσμένο από την Αθήνα, που σε μαθαίνει πώς είναι να ζεις στα όρια, ταξιδεύει η εκπομπή “Φτάσαμε”, με τον Ζερόμ Καλούτα να ξεκινά ένα συναρπαστικό οδοιπορικό στις μοναδικές ομορφιές του Έβρου.  
Αφετηρία της διαδρομής το Δέλτα του Έβρου, που είναι ταυτόχρονα ένας σημαντικός υδροβιότοπος κι ένα από τα ομορφότερα σημεία της Ελλάδας.  
Ο Ζερόμ εξερευνά τη γοητευτική Αλεξανδρούπολη, μια πόλη, όπου η παράδοση αντέχει στη φθορά του χρόνου, και κάνει ένα ταξίδι στην ιστορία και την πολιτιστική κληρονομιά των Καππαδοκών Έβρου, μέσα από μια ιδιαίτερη μουσική παράδοσή τους.  
Στο ξεχωριστό Σουφλί, που είναι γνωστό και ως η πόλη του μεταξιού, ο Ζερόμ μυείται στα μυστικά της σηροτροφίας, δηλαδή της θαυμαστής διαδικασίας παραγωγής μεταξιού, ενώ στο μικρό αγροτικό χωριό Κυανή αναλαμβάνει αγροτικές εργασίες στις καλλιέργειες βαμβακιού.  
Στη Νίψα, όπου η ποντιακή παράδοση ζει και βασιλεύει, ο Ζερόμ μαθαίνει τα μυστικά φημισμένων ποντιακών συνταγών και ξεναγείται σε αυθεντικές ποντιακές παραδόσεις, που έχουν μυρωδιά, γεύση, μεράκι και μελωδία.  
  
2ο Μέρος  
Ένα ακόμη επεισόδιο στις ομορφιές του Έβρου ξεκινά για την εκπομπή “Φτάσαμε” με τον Ζερόμ Καλούτα, από μια πόλη με ξεχωριστή ιστορία κι ατμόσφαιρα, από την αρχαιότερη πόλη της Θράκης κι αλλοτινή πρωτεύουσα, το Διδυμότειχο.  
Ο Ζερόμ περιηγείται στο παρελθόν και στο παρόν της πόλης. Μαγεύεται από την ατμόσφαιρα του επιβλητικού κάστρου της και από τις μελωδίες της γκάιντας, μιας από τις πιο χαρακτηριστικές μουσικές παραδόσεις της Θράκης. Και καθώς το Διδυμότειχο δεν έχει μόνο ιστορία, αλλά είναι μια πόλη ζωντανή κι ανήσυχη με πολλές διαφορετικές δράσεις, ο Ζερόμ μαθαίνει τα μυστικά ενός άγνωστου αθλήματος, του catchball, παίζοντας μαζί με τις αθλήτριες της Ρέας Διδυμοτείχου, γυναίκες που πήραν την πρωτοβουλία να αθληθούν, κάνοντας πρωταθλητισμό.  
Στη Νέα Βύσσα, ο Ζερόμ συναντά τον τελευταίο “σκουπά” της Ελλάδας, που συνεχίζει να καλλιεργεί ειδικά καλάμια για την κατασκευή χειροποίητης σκούπας και μαθαίνει στην πράξη τα μυστικά αυτής της παλιάς τέχνης που κινδυνεύει. Και μια που βρίσκεται στην “πρωτεύουσα του σκόρδου”, συμμετέχει στη σπορά του φυτού, που παραδοσιακά γίνεται από γυναίκες.  
Το επεισόδιο ολοκληρώνεται βορειοδυτικά από το Σουφλί, κοντά στα σύνορα με τη Βουλγαρία, όπου τον περιμένει άλλη μια ξεχωριστή εμπειρία. Ο Ζερόμ επισκέπτεται τη Ρούσσα και τον Τεκέ της, ξεναγείται στο χωριό από τους μουσουλμάνους Αλεβίτες Μπεκτασήδες κατοίκους του κι ανακαλύπτει τον τρόπο ζωής και το ζεστό καλωσόρισμά τους.

Παρουσίαση: Ζερόμ Καλούτα  
Σκηνοθεσία: Ανδρέας Λουκάκος  
Διεύθυνση παραγωγής: Λάμπρος Παπαδέας  
Αρχισυνταξία: Χριστίνα Κατσαντώνη  
Διεύθυνση φωτογραφίας: Ξενοφών Βαρδαρός  
Οργάνωση Παραγωγής: Εβελίνα Πιπίδη  
Έρευνα: Νεκταρία Ψαράκη

|  |  |
| --- | --- |
| Ταινίες | **WEBTV** **ERTflix** |

**11:00**  |   **Η Συμμαθήτρια - Μικρές Ιστορίες**   **(Τροποποίηση προγράμματος)**  
  
**Έτος παραγωγής:** 2021  
**Διάρκεια**: 5'

Ελληνική ταινία μυθοπλασίας| Κινούμενα Σχέδια| Πρόγραμμα Microfilm | 2021 | 5'  
  
Μια συμβολική ταινία κινουμένων σχεδίων, με θέμα την ενηλικίωση.  
  
Υπόθεση: Η Μαρίνα εισέρχεται στον κόσμο της φαντασίας της και αντιμετωπίζει την συμμαθήτριά της, προβάλλοντας σε αυτήν τα διλήμματα και τις ανησυχίες της και παρατηρώντας τη με κριτική ματιά. Το αποτέλεσμα της θυμίζει όλα όσα την ενοχλούν και συμβολίζει όλα όσα θέλει να αποκτήσει. Στο τέλος, η Μαρίνα αποδέχεται τον εαυτό της.  
  
  
Σημείωμα Σκηνοθέτη: «Η ιδέα εμψύχωσης βασίζεται στην δραματοποιημένη περιπέτεια μιας εφήβου. Η αφήγηση πραγματοποιείται σε δύο διαστάσεις την πραγματική και την φανταστική-σκέψεις. Η πραγματικότητα οπτικοποιείται με την τεχνική PIXILATION και 3D computer animation για να είναι σαφή τα όρια του πραγματικού και φανταστικού κόσμου που υλοποιείται με την τεχνική του δισδιάστατου σκίτσου. Η βαλίτσα είναι η πύλη εισόδου από τον πραγματικό στον φανταστικό κόσμο.  
  
Η ταινία αναφέρεται στην εσωτερική πάλη των εφήβων μέχρι να βρουν τον εαυτόν τους. Η συμβολική έκφραση επιλέχθηκε για να αποδοθεί ο φανταστικός κόσμος που παρουσιάζει σκέψεις και διλλήματα. Ένας κενός χώρος μ’ ένα πλαίσιο όπου το πλαίσιο προσδιορίζει τον τόπο της δράσης. Επιλέξαμε η ταινία να υλοποιηθεί με την χρήση της τεχνικής Stop motion - Pixilation (ανιμέισον). Μέσω της τεχνικής αυτής παρουσιάζεται η Μαρίνα νευρική, άκαμπτη με απότομες κινήσεις. H ηρωίδα, οπττικοποιείται με στυλιζαρισμένη κίνηση, και χρωματικές επιλογές χωρίς εντάσεις. Με στόχο την ταύτιση των θεατών και την διατήρηση  
  
σε κάποιο βαθμό, του συναισθήματος της πρωταγωνίστριας, που προσπαθεί να βρει τα πατήματα της. Ο φανταστικός κόσμος-σκέψεις αποδίδεται με ασπρόμαυρα σκίτσα και κινουμένη γραμμοσκίαση στο φόντο, στις δυσάρεστες σκέψεις. Χρώμα εισέρχεται στο καρέ σε συγκεκριμένα σημεία για να δώσει μηνύματα χαράς και δημιουργικότητας.. Η επιλογή του σκίτσου με πινελιές χρώματος, ως γραφικού στυλ, προσδίδει στο έργο οπτική απλότητα σε αντίθεση με το νοηματικό βάθος που αναδύεται από κάθε σκηνή. Η κίνηση είναι ομαλή. Οι δύο ηρωίδες αλληλοεπιδρούν μεταξύ τους μέχρι να καταλήξουν σε ένα σώμα και ν΄ αποδεχτεί η Μαρίνα την συμμαθήτρια της. Έντομα και πουλιά παίζουν σημαντικό ρόλο στην εξέλιξη της ιστορίας, αφ΄ενός βοηθούν αφηγηματικά το πέρασμα από την πραγματικότητα στην φαντασία αφ’ εταίρου συμβολίζουν ευχάριστες ή δυσάρεστες σκέψεις. Ο ήχος παίζει καθοριστικό ρόλο, είναι σκληρός και πολλές φορές κοφτός, όταν πλαισιώνει τις δυσάρεστες σκέψεις ενώ στις ευχάριστες μελωδικός. Για την οπτικοποίηση των εννοιών, επιστρατεύουμε το σκίτσο και τις αξίες της τέχνης του ανιμέισον, φανταστικούς κόσμους, μεταμορφώσεις, μεταφορές και συμβολισμούς που βάζουν τον θεατή σε σκέψεις και του δίνουν μια ώθηση να ταυτιστεί με την ηρωίδα.»  
  
Συμμετοχή στο διαγωνιστικό τμήμα φεστιβάλ:  
The Classmate/2021 /Drama International Short Film Festival  
The Classmate/2021 /Thessaloniki Animation Festival  
The Classmate/2021 /animasyros International Animation Festival  
The Classmate/2021/ Icona International Animation Festival  
The Classmate/2021 /Stockholm City Film Festival  
The Classmate/2021 /Diogenes 21, Tbilisi 2nd International Short Film Internet Festival  
The Classmate/2022 /Stockholm City Film Festival  
The Classmate/2022 /5th International women filmmakers festival  
The Classmate/2022 /International world films awards NY  
  
Διακρίσεις:  
3rd professional film award, The Classmate /2021/ Icona International Animation Festival  
Special Jury Animation Award, The Classmate/2022 /5th International women filmmakers festival

Σκηνοθεσία: Αναστασία Δημητρά-Γιώργος Γκάβαλος  
Σενάριο: Αναστασία Δημητρά  
  
Σχεδιασμός χαρακτήρα: Αννη Χατζηκόμνου | Animation: Αναστασία Δημητρά – Κ. Πουλόπουλος | Μοντάζ: Viewstudio | 3D graphics: Δ. Πατρίκιος | Σχεδιασμός τιτλων: Αλκηστις Τσίκου| Ηθοποιός: Μαρίνα Χαραλαμποπούλου  
  
Τεχνική: Pixalation και σκίτσο

|  |  |
| --- | --- |
| Ταινίες | **WEBTV** |

**11:10**  |   **Ο Γαμπρός μου, ο Δικηγόρος! - Ελληνική Ταινία**   **(Τροποποίηση προγράμματος)**  
  
**Έτος παραγωγής:** 1962  
**Διάρκεια**: 102'

Ένας παραδοσιακός μπαρμπέρης, ο Μελέτης Καψομανώλης, που θέλει να παντρέψει την κόρη του με επιστήμονα, νομίζει ότι βρήκε τον κατάλληλο γαμπρό στο πρόσωπο ενός ασκούμενου δικηγόρου, του Μικέ Λογαρά. Εκείνος, παρ’ όλο που είναι τέσσερα χρόνια παντρεμένος με τη Βιολέτα, δέχεται να κάνει γυναίκα του την γλυκιά Αργυρώ. Όταν ο Μελέτης ανακαλύπτει ότι ο γαμπρός είναι ένας ακόλαστος με επίσημη σύζυγο, επίσημη μνηστή και ανεπίσημη φιλενάδα, την Καλλιόπη, οργίζεται κι αποφασίζει να ξεκαθαρίσει τα πράγματα.

Παίζουν: Νίκος Σταυρίδης, Γιώργος Πάντζας, Μίρκα Καλαντζοπούλου, Μπεάτα Ασημακοπούλου, Γιάννης Γκιωνάκης, Κώστας Δούκας, Άννα Ματζουράνη, Σταύρος Παράβας, Χρήστος Πάρλας, Αλέκα Στρατηγού   
Σενάριο: Γιώργος Λαζαρίδης – Στέφανος Φωτιάδης   
Σκηνοθεσία: Ορέστης Λάσκος

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**13:00**  |   **Ηλέκτρα (ΝΕΟ ΕΠΕΙΣΟΔΙΟ)**     
  
Γ' ΚΥΚΛΟΣ

**[Με αγγλικούς υπότιτλους]**   
**Eπεισόδιο**: 6

|  |  |
| --- | --- |
| Ψυχαγωγία / Γαστρονομία | **WEBTV** **ERTflix** |

**14:00**  |   **Ποπ Μαγειρική (ΝΕΟ ΕΠΕΙΣΟΔΙΟ)**     
  
Θ' ΚΥΚΛΟΣ

**«Πηνελόπη Πλάκα - Ελαιόλαδο Σάμου ΠΓΕ, Κατσικάκι Εύβοιας»**   
**Eπεισόδιο**: 31

|  |  |
| --- | --- |
| Ντοκιμαντέρ | **WEBTV** **ERTflix** |

**15:00**  |   **Ακρίτες  (E)**   **(Τροποποίηση προγράμματος)**  
  
**Έτος παραγωγής:** 2023

Σειρά ντοκιμαντέρ παραγωγής 2023.  
  
Οι Ακρίτες είναι μια σειρά ντοκιμαντέρ που αναδεικνύει τους σύγχρονους Έλληνες «Ακρίτες»: ανθρώπους που ζουν σε ακραίες συνθήκες, ασυνήθιστες, ζώντας και δουλεύοντας στα όρια - στα ύψη, στα βάθη, στη μοναξιά.  
  
Κάθε επεισόδιο ανοίγει ορίζοντες γνωριμίας των τηλεθεατών με τον τόπο μας και με τις δυνατότητες που υπάρχουν εκεί που άλλοι βλέπουν μόνο δυσκολίες. Εστιάζοντας στον άνθρωπο, η Καλλιόπη επιχειρεί να συνυπάρξει και να εργαστεί δίπλα σε ανθρώπους που ζουν στα «άκρα», ταξιδεύοντας απ’ άκρη σ’ άκρη κι από τα ύψη στα βάθη.  
  
Η εκπομπή εστιάζει στη δύναμη του ανθρώπου, στην ικανότητα επιβίωσης σε μη συμβατά περιβάλλοντα και στην επίτευξη στόχων που είναι εμπνευσμένοι από ανώτερα ιδανικά.

**«Ατενίζοντας τ’ άστρα» [Με αγγλικούς υπότιτλους]**   
**Eπεισόδιο**: 1

Πρώτος σταθμός, το μεγαλύτερο αστεροσκοπείο των Βαλκανίων και το νούμερο 2 της Ευρώπης. Το τηλεσκόπιο «Αρίσταρχος», με κάτοπτρο διαμέτρου 2,5 μ. βρίσκεται στα 2.300 μ., στην κορυφή του όρους Χελμός στην Πελοπόννησο.   
Η Καλλιόπη, στην πρώτη της αποστολή, συμμετέχει στις προετοιμασίες για την 3η συνάντηση επιστημόνων του Ευρωπαϊκού Οργανισμού Διαστήματος (ESA), για το πρόγραμμα «Scylight».   
Εστιάζοντας στην καθημερινότητα του κ. Χάντζιου και του κ. Αλικάκου, των διαχειριστών του αστεροσκοπείου, βλέπουμε πώς είναι η ζωή στα 2.300 μ. και ρίχνουμε μια κλεφτή ματιά στους επιστήμονες που έρχονται απ’ όλο τον κόσμο να παρατηρήσουν τα άστρα.   
  
Ο άνθρωπος πάντα φλέρταρε με τα όρια, τα όριά του, τα όρια της γνώσης και τα όρια το σύμπαντος. Ακρίτες του διαστήματος λοιπόν, αυτοί που εργάζονται στα όρια της ανθρώπινης γνώσης και του άπειρου διαστήματος!

Παρουσίαση: Καλλιόπη Σαβρανίδου  
Σκηνοθεσία- αρχισυνταξία: Λυδία Κώνστα  
Σενάριο: Ζακ Κατικαρίδης  
Διεύθυνση Φωτογραφίας: Γιώργος Κόγιας  
Ήχος: Tanya Jones  
Μίξη ήχου: Τάσος Καραδέδος  
Μουσική τίτλων αρχής και trailer: Κωνσταντίνος Κατικαρίδης-Son of a Beat  
Μουσική Επιμέλεια: Φώτης Κιλελέλης-Βασιλειάδης  
Σήμα Αρχής – Graphics: Threehop- Παναγιώτης Γιωργάκας  
Μοντάζ: Απόστολος Καρουλάς  
Βοηθός Σκηνοθέτης: Ζακ Κατικαρίδης  
Βοηθός Κάμερας: Άρτεμις Τζαβάρα  
Δημ. Έρευνα: Άρτεμις Τζαβάρα  
Β. Παραγωγής: Αναστασία Σαργιώτη  
Διεύθυνση Παραγωγής: Χριστίνα Γκωλέκα

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**16:00**  |   **Κάθε Τόπος και Τραγούδι  (E)**     
  
Γ' ΚΥΚΛΟΣ   
  
**«Πίσω από τις μάσκες» (Β’ Μέρος)**   
**Eπεισόδιο**: 3

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**17:00**  |   **Pop Hellas, 1951-2021: Ο Τρόπος που Ζουν οι Έλληνες  (E)**     
  
**Έτος παραγωγής:** 2021

**«Oι νύχτες των Ελλήνων»**   
**Eπεισόδιο**: 8

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**18:00**  |   **Φάσμα  (E)**   **(Τροποποίηση προγράμματος)**  
  
Γ' ΚΥΚΛΟΣ

Το «Φάσμα» επιστρέφει στην ERTWorld, παρουσιάζοντας όλο το φάσμα της ειδησεογραφίας σε βάθος.   
Η ενημερωτική εκπομπή με παρουσιαστές τους Γιάννη Παπαδόπουλο, Αλεξία Καλαϊτζή, Έλενα Καρανάτση, Ελβίρα Κρίθαρη και Νιόβη Αναζίκου εξετάζει θέματα που απασχολούν την κοινωνία, ρίχνει φως σε αθέατες πτυχές των γεγονότων, αναδεικνύοντας άγνωστες ιστορίες και κρίσιμα ζητήματα που χάνονται μέσα στον καταιγισμό της πληροφόρησης.  
Η δημοσιογραφική ομάδα της εκπομπής δίνει χώρο και χρόνο στην έρευνα, με στόχο την τεκμηριωμένη και πολύπλευρη ενημέρωση.

**«Το κρυμμένο ποτάμι» & «Το όνομα των νεκρών»**   
**Eπεισόδιο**: 1

«Το κρυμμένο ποτάμι»  
Ένα τμήμα του Κηφισού δεν το έχει δει ανθρώπινο μάτι σχεδόν επί δύο δεκαετίες. Το «Φάσμα» μπαίνει με σπηλαιολόγους στο εγκιβωτισμένο κομμάτι του ποταμού κάτω από την εθνική οδό στο οποίο πλέον γίνονται εργασίες καθαρισμού και τα ευρήματα είναι δυσάρεστα. Επισκεπτόμαστε το Εθνικό Αστεροσκοπείο που έχει όλα τα δεδομένα που συνθέτουν τα σενάρια επικινδυνότητας πλημμυρικών φαινομένων, αλλά και ειδικούς για την επόμενη μέρα του μεγαλύτερου ποταμού της Αττικής.  
  
«Το όνομα των νεκρών»  
Η εκπομπή ταξιδεύει στο χωριό Άδελε της Κρήτης. Εκεί, το 1941, οι κατοχικές δυνάμεις των Ναζί διέταξαν την ομαδική εκτέλεση του ανδρικού πληθυσμού του χωριού. Πάνω από 80 χρόνια αργότερα οι απόγονοί τους με τη βοήθεια πλέον της σύγχρονης τεχνολογίας και ενός εξειδικευμένου εργαστηρίου DNA προσπαθούν να δώσουν όνομα στους νεκρούς τους.

Παρουσίαση: Γιάννης Παπαδόπουλος, Αλεξία Καλαϊτζή, Έλενα Καρανάτση, Ελβίρα Κρίθαρη, Νιόβη Αναζίκου  
Αρχισυνταξία: Λάζαρος Μπέλτσιος   
Σκηνοθεσία: Γιάννης Ρεμούνδος   
Διεύθυνση παραγωγής: Ηλίας Φλωριώτης

|  |  |
| --- | --- |
| Ταινίες | **WEBTV** |

**19:00**  |   **Αγάπη μου Ουά Ουά - Ελληνική Ταινία**     
  
**Έτος παραγωγής:** 1974  
**Διάρκεια**: 89'

Ο Πάνος Βενέτης είναι ένας συγγραφέας που βρίσκεται σε μια περίοδο καμπής στη ζωή του. Δεν έχει

|  |  |
| --- | --- |
| Ντοκιμαντέρ / Ιστορία | **WEBTV** |

**20:30**  |   **Επί τα Ίχνη - ΕΡΤ Αρχείο  (E)**  

**«Ανατολική Θράκη»**   
**Eπεισόδιο**: 1

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**21:00**  |   **365 Στιγμές  (E)**   **(Τροποποίηση προγράμματος)**  
  
Γ' ΚΥΚΛΟΣ   
  
**Έτος παραγωγής:** 2024

Πίσω από τις ειδήσεις και τα μεγάλα γεγονότα βρίσκονται πάντα ανθρώπινες στιγμές. Στιγμές που καθόρισαν την πορεία ενός γεγονότος, που σημάδεψαν ζωές ανθρώπων, που χάραξαν ακόμα και την ιστορία. Αυτές τις στιγμές επιχειρεί να αναδείξει η εκπομπή «365 Στιγμές» με τη Σοφία Παπαϊωάννου, φωτίζοντας μεγάλα ζητήματα της κοινωνίας, της πολιτικής, της επικαιρότητας και της ιστορίας του σήμερα. Με ρεπορτάζ σε σημεία και χώρους που διαδραματίζεται το γεγονός, στην Ελλάδα και το εξωτερικό.  
Δημοσιογραφία 365 μέρες τον χρόνο, καταγραφή στις «365 Στιγμές».

**«Η Μάχη για το Νερό» [Με αγγλικούς υπότιτλους]**   
**Eπεισόδιο**: 15

Η Σοφία Παπαϊωάννου ακολουθεί τους ανθρώπους που προσπαθούν να διασώσουν το πολύτιμο οικοσύστημα στην Αντίμηλο, μεταφέρεται όμως και στον νότο της χώρας, στην ανατολική Κρήτη.   
  
Επισκέπτεται διπλανές κοινότητες στον νομό Ηρακλείου, οι οποίες έχουν αρχίσει να μαλώνουν μεταξύ τους για το νερό. Πηγές, βρύσες, γεωτρήσεις, τεχνητές λίμνες, όλες άδειες από νερό.   
  
Στο ορεινό χωριό Καλαμαύκα Λασιθίου, οι δεκαοχτώ πηγές και το «θεριό», η πηγή που φόβιζε με τον ήχο της τους κατοίκους, έχουν όλες στερέψει. Μία ευλογημένη γη που αγωνιά για το μέλλον.

Παρουσίαση: Σοφία Παπαϊωάννου  
Έρευνα: Σοφία Παπαϊωάννου  
Αρχισυνταξία: Σταύρος Βλάχος - Μάγια Φιλιπποπούλου

|  |  |
| --- | --- |
| Ψυχαγωγία / Σειρά | **WEBTV** **ERTflix** |

**22:00**  |   **Τα Καλύτερά μας Χρόνια  (E)**     
  
Α' ΚΥΚΛΟΣ

**«Εδώ Πολυτεχνείο!»**   
**Eπεισόδιο**: 58

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**23:00**  |   **Κάνε ότι Κοιμάσαι  (E)**  

**[Με αγγλικούς υπότιτλους]**   
**Eπεισόδιο**: 60

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**00:00**  |   **Ηλέκτρα  (E)**     
  
Γ' ΚΥΚΛΟΣ

**[Με αγγλικούς υπότιτλους]**   
**Eπεισόδιο**: 6

|  |  |
| --- | --- |
| Ταινίες | **WEBTV** |

**01:00**  |   **Ο Ανακατωσούρας - Ελληνική Ταινία**     
  
**Έτος παραγωγής:** 1967  
**Διάρκεια**: 87'

|  |  |
| --- | --- |
| Ντοκιμαντέρ / Ιστορία | **WEBTV** |

**02:30**  |   **Επί τα Ίχνη - ΕΡΤ Αρχείο  (E)**  

**«Ανατολική Θράκη»**   
**Eπεισόδιο**: 1

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**03:00**  |   **Κάνε ότι Κοιμάσαι  (E)**  

**[Με αγγλικούς υπότιτλους]**   
**Eπεισόδιο**: 60

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**04:00**  |   **365 Στιγμές  (E)**   **(Τροποποίηση προγράμματος)**  
  
Γ' ΚΥΚΛΟΣ   
  
**Έτος παραγωγής:** 2024

Πίσω από τις ειδήσεις και τα μεγάλα γεγονότα βρίσκονται πάντα ανθρώπινες στιγμές. Στιγμές που καθόρισαν την πορεία ενός γεγονότος, που σημάδεψαν ζωές ανθρώπων, που χάραξαν ακόμα και την ιστορία. Αυτές τις στιγμές επιχειρεί να αναδείξει η εκπομπή «365 Στιγμές» με τη Σοφία Παπαϊωάννου, φωτίζοντας μεγάλα ζητήματα της κοινωνίας, της πολιτικής, της επικαιρότητας και της ιστορίας του σήμερα. Με ρεπορτάζ σε σημεία και χώρους που διαδραματίζεται το γεγονός, στην Ελλάδα και το εξωτερικό.  
Δημοσιογραφία 365 μέρες τον χρόνο, καταγραφή στις «365 Στιγμές».

**«Η Μάχη για το Νερό» [Με αγγλικούς υπότιτλους]**   
**Eπεισόδιο**: 15

Η Σοφία Παπαϊωάννου ακολουθεί τους ανθρώπους που προσπαθούν να διασώσουν το πολύτιμο οικοσύστημα στην Αντίμηλο, μεταφέρεται όμως και στον νότο της χώρας, στην ανατολική Κρήτη.   
  
Επισκέπτεται διπλανές κοινότητες στον νομό Ηρακλείου, οι οποίες έχουν αρχίσει να μαλώνουν μεταξύ τους για το νερό. Πηγές, βρύσες, γεωτρήσεις, τεχνητές λίμνες, όλες άδειες από νερό.   
  
Στο ορεινό χωριό Καλαμαύκα Λασιθίου, οι δεκαοχτώ πηγές και το «θεριό», η πηγή που φόβιζε με τον ήχο της τους κατοίκους, έχουν όλες στερέψει. Μία ευλογημένη γη που αγωνιά για το μέλλον.

Παρουσίαση: Σοφία Παπαϊωάννου  
Έρευνα: Σοφία Παπαϊωάννου  
Αρχισυνταξία: Σταύρος Βλάχος - Μάγια Φιλιπποπούλου

**ΠΡΟΓΡΑΜΜΑ  ΣΑΒΒΑΤΟΥ  18/10/2025**

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**05:00**  |   **Σαββατοκύριακο από τις 5**  

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Ό,τι Αξίζει (ΝΕΑ ΕΚΠΟΜΠΗ)**   **(Μεταφορά από την Κυριακή 19/10)**

Ένας άνθρωπος. Μια ιστορία. Ένα ταξίδι.  
  
Η Ίνα Ταράντου επιστρέφει με μια νέα τηλεοπτική πρόταση που υμνεί τον άνθρωπο, μετά την επιτυχημένη εκπομπή «Η Ζωή Αλλιώς» που αγαπήθηκε ιδιαίτερα από το κοινό.  
  
Η εκπομπή «Ό,τι Αξίζει» με την Ίνα Ταράντου είναι ένα ξεχωριστό οδοιπορικό στις ψυχές, στις αξίες και στις ιστορίες που συνθέτουν τη συλλογική μνήμη του τόπου μας και έρχεται να μας θυμίσει ότι οι πιο όμορφες διαδρομές δεν βρίσκονται στους χάρτες αλλά στις ψυχές των ανθρώπων.  
  
Δεν αναζητούμε τοπία. Αναζητούμε εκείνους που τα κρατούν ζωντανά. Άνθρωποι της καθημερινότητας, που με τις μικρές και μεγάλες τους μάχες, γίνονται καθρέφτες του τόπου και της εποχής τους. Οι αφανείς πρωταγωνιστές που κουβαλούν μέσα τους την Ιστορία, χωρίς ποτέ να τη διεκδικούν.  
  
Η Ίνα Ταράντου, με σεβασμό και ευαισθησία, ακολουθεί αυτούς τους ανθρώπους-οδηγούς σε μια αφήγηση που δεν είναι απλώς καταγραφή, αλλά συμμετοχή. Το συνεργείο δεν κρύβεται, μπαίνει στο κάδρο, γίνεται μέρος της ιστορίας, χτίζει δεσμούς εμπιστοσύνης. Γιατί η αλήθεια δεν καταγράφεται από μακριά – μοιράζεται.  
  
Το ταξίδι που αξίζει.  
  
Κάθε επεισόδιο είναι μια υπενθύμιση: ότι όσα μένουν αθέατα, είναι συχνά τα πιο πολύτιμα. Οι λέξεις, οι πράξεις, ακόμα και οι σιωπές των ανθρώπων που ζουν με αξίες, δημιουργούν ένα παλίμψηστο ελπίδας και ανθρωπιάς.  
  
«Ό,τι Αξίζει» είναι μια ωδή στον άνθρωπο, σε εκείνον που μένει, παλεύει, δημιουργεί και κρατά το φως αναμμένο σε κάθε γωνιά της Ελλάδας.  
  
Γιατί κάθε άνθρωπος κουβαλά μια ιστορία. Και κάθε ιστορία που αξίζει να ειπωθεί… ξεκινά από έναν άνθρωπο που αξίζει να τον ακούσεις.

**«Φολέγανδρος» Πρεμιέρα [Με αγγλικούς υπότιτλους]**   
**Eπεισόδιο**: 1

Η εκπομπή «Ό,τι αξίζει» ταξιδεύει στη Φολέγανδρο και φιλοξενεί ως βασικό καλεσμένο τον καταξιωμένο σεφ Γιώργο Βενιέρη. Μέσα από μια προσωπική και συναισθηματική συζήτηση, ο Γιώργος μιλά για το νόημα της ζωής του, για τους ανθρώπους που μας κρατούν όρθιους και για την αξία που κρύβεται στις σχέσεις και στην αγάπη.  
Με διεθνή πορεία και εμπειρίες σε κορυφαία εστιατόρια, ο Γιώργος επέστρεψε στις ρίζες του, στη Φολέγανδρο, όπου μεγάλωσε μέσα σε οικογένεια που άνοιξε το πρώτο παντοπωλείο του νησιού. Σήμερα, μέσα από τη μαγειρική, βλέπει το φαγητό ως μέσο υγείας, ελευθερίας και επικοινωνίας. Για εκείνον, η ελευθερία και η αγάπη είναι οι μεγαλύτερες αξίες της ζωής, ενώ τα μικρά νησιά είναι ζωντανά «μουσειάκια» που αξίζει να προστατεύονται.  
  
Ο Δημήτρης Σιδερής, γεννημένος στη Φολέγανδρο αλλά μεγαλωμένος στην Αθήνα, επέστρεψε για να ζήσει μόνιμα στο νησί. Με σεβασμό στη φύση και την παράδοση, καλλιεργεί ένα μικρό οικοσύστημα με κατσίκια και περιβόλι, συνδυάζοντας την οικογενειακή ζωή με αρμονία και ισορροπία. Ο γιος του, Αλέξης, δραστηριοποιείται στην πολιτιστική ζωή του νησιού, φροντίζοντας το Λαογραφικό Μουσείο και συνδέοντας τις παραδόσεις με τις σύγχρονες ανάγκες της κοινότητας.  
  
Η Λίσμπεθ, Δανή που ερωτεύτηκε τη Φολέγανδρο, δημιούργησε εδώ τη δική της οικογένεια και έναν χώρο για την τέχνη της. Μαζί με την κόρη της, Λία, που επέλεξε να επιστρέψει στο νησί μετά τις σπουδές της, συνδυάζουν την παράδοση με μια φρέσκια, σύγχρονη ματιά στη ζωή και την εργασία.  
  
Ο κύριος Γιάννης, στα 90 του χρόνια, υπήρξε η ψυχή του Λαογραφικού Μουσείου, κρατώντας ζωντανή τη μνήμη της παλιάς Φολεγάνδρου. Με ιστορίες από την εποχή πριν τον ηλεκτρισμό και την Κατοχή, υπενθυμίζει την αξία της απλότητας, της οικογένειας και της αυθεντικότητας.  
  
Στην παραλία της Αγκάλης, ο Γιώργος και ο γιος του, Αποστόλης, μοιράζουν τη ζωή τους ανάμεσα στη θάλασσα και την κουζίνα. Ο Γιώργος συνδέει τις ρίζες με το σήμερα μέσα από τη μαγειρική και τη θάλασσα, ενώ ο 27χρονος Αποστόλης χαράσσει τον δικό του δρόμο, εμπνευσμένος από τις αξίες και την παράδοση του τόπου του.  
  
Μέσα από τις αφηγήσεις τους, η εκπομπή φωτίζει την αξία της ελευθερίας, της κοινότητας, της ισορροπίας με τη φύση και της αγάπης, δείχνοντας ότι το πιο σημαντικό στη ζωή είναι οι άνθρωποι και οι σχέσεις που χτίζουμε.

Παρουσίαση: 'Ινα Ταράντου  
Σκηνοθεσία: Μιχάλης Φελάνης  
Οργάνωση Παραγωγής: Γιάννης Κωνσταντινίδης  
Εκτέλεση Παραγωγής: ms ENTERTAINMENT  
Line Production, Συντακτική επιμέλεια: Στελίνα Γκαβανοπούλου  
Έρευνα: Νικολέτα Μακρή  
Διεύθυνση φωτογραφίας: Παύλος Διδασκάλου  
Μοντάζ:Γιώργος Παπαϊωάννου, Παύλος Παπαδόπουλος. Κώστας Κουράκος, Κώστας Χριστακόπουλος

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**10:00**  |   **10' Με Τόνο**  

…..

**ΠΡΟΓΡΑΜΜΑ  ΚΥΡΙΑΚΗΣ  19/10/2025**

|  |  |
| --- | --- |
| Ντοκιμαντέρ / Ιστορία | **WEBTV** |

**05:00**  |   **Επί τα Ίχνη - ΕΡΤ Αρχείο  (E)**  

**«Λιβίσι»**   
**Eπεισόδιο**: 5

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**05:30**  |   **#Παρέα  (E)**     
  
Β' ΚΥΚΛΟΣ

**«Αφιέρωμα στον Απόστολο Καλδάρα»**   
**Eπεισόδιο**: 1

|  |  |
| --- | --- |
| Εκκλησιαστικά / Λειτουργία | **WEBTV** |

**08:00**  |   **Αρχιερατικό Συλλείτουργο** **(Αλλαγή Λειτουργίας και διάρκειας)**  
  
**και Χειροτονία Εψηφισμένου Βοηθού Επισκόπου Επιδαύρου - Απευθείας μετάδοση από τον Καθεδρικό Ιερό Ναό Αθηνών**

(Η εκπομπή **Ό,τι Αξίζει** θα μεταδίδεται κάθε Σάββατο ώρα 09:00. Η εκπομπή **Μονόγραμμα** δεν θα μεταδοθεί.)

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |   **Ειδήσεις - Αθλητικά - Καιρός**

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**